Фінал Players Tour Championship 2011/2012 (снукер)

**Фінал Players Tour Championship 2011/2012** (таксама вядомы як **Players Tour Championship Grand Final 2012** і *Betfair Players Tour Championship Grand Final 2012* ад назвы спонсара) — прафесійны рэйтынгавы турнір па снукеры і выніковы турнір серыі PTC 2011/2012, які праходзіў з 14 па 18 сакавіка 2012 года на арэне Bailey Allen Hall у горадзе Голуэй, Ірландыя. Прызавы фонд турніру склаў £250,000, з якіх £70,000 атрымаў пераможца.

Пераможцам турніру стаў Стывен Лі, які перайграў на сваім шляху да тытула Мартына Гоўлда (4:1), Майкла Холта (4:1), Марка Сэлбі ў чвэрцьфінале (4:0), Эндру Хігінсана ў паўфінальным матчы (4:2), а ў фінальным паядынку разграміў Ніла Робертсана з лікам 4:0. Такім чынам, 37-гадовы англічанін выйграў свой сёмы прафесійны і пяты рэйтынгавы тытул у кар'еры, а таксама першае спаборніцтва амаль за паўтара года (пасля перамогі на MIUS Cup ў кастрычніку 2010 года).

## Прызавыя грошы 
Кампанія Betfair упершыню спансавала Гранд-фінал PTC. Прызавы фонд турніру павысіўся на £50,000 у параўнанні з леташнім спаборніцтвам, склаўшы £250,000. Першы прыз спаборніцтва павысіўся на £10,000 і склаў £70,000.

## Рэйтынгавыя ачкі 
Гранд-фінал PTC 2012 меў найменшае размеркаванне рэйтынгавых ачкоў з усіх рэйтынгавых турніраў сезона. Пераможца турніру атрымаў 3000 рэйтынгавых ачкоў. Пераможцы адкрытых чэмпіянатаў Аўстраліі і Уэльса, а таксама German Masters атрымлівалі па 5000 ачкоў, а чэмпіёны нізкарэйтынгавых спаборніцтваў серыі PTC атрымлівалі па 2000 ачкоў.

## Удзельнікі 
У Гранд-фінале PTC 2012 года прымалі ўдзел 24 снукерысты, якія займалі найвышэйшыя пазіцыі ў асобным рэйтынгу PTC. Па ім жа быў утвораны і пасеў гульцоў на турніры.

13 снукерыстаў прымалі ўдзел у другім розыгрышы спаборніцтва, а яшчэ 10 з'яўляліся дэбютантамі турніру: Ніл Робертсан (3), Грэм Дот (6), Стывен Магуайр (8), Бэн Вуластан (9), Джо Пэры (11), Джон Хігінс (12), Сяа Гадун (18), Фергал О’Браен (19), Бары Хокінс (21) і Дзін Цзюньхуэй (22). Пры гэтым Магуайр павінен быў удзельнічаць на турніры 2011 года, але зняўся і не здзейсніў свой дэбют. Роні О’Саліван (2) таксама быў уключаны ў сетку Гранд-фіналу 2012, але зняліся з турніру, не згуляўшы ніводнага матча.

Дзеючым і адзіным пераможцам гэтага спаборніцтва быў Шон Мёрфі, аднак ён няўдала выступаў на нізкарэйтынгавых турнірах серыі і не патрапіў у Гранд-фінал 2012 года.

Самым узроставым удзельнікам фінальнага турніру PTC стаў 40-гадовы Дамінік Дэйл. Фергалу О'Браену падчас турніру таксама было 40 гадоў, а Марку Дэвісу — 39 гадоў. Самым маладым снукерыстам на турніры стаў 20-гадовы Джэк Лісоўскі. Джаду Трампу было 22 гады, а Сяа Гадуну — 23.

Ніжэй прадстаўлена табліца з інфармацыяй пра ўсіх удзельнікаў спаборніцтва.

## Асноўная сетка 
## Фінал 
|-
| colspan="3" align="center" | 

|-
| colspan="3" align="center" style="font-size: 100%" | **65**:48, **62**:25 (**52**), **63**:25, **73**:66 (**66** *Лі*)
|-
| align="right" | **66**
| align="center" | Найвышэйшы брэйк
| <50
|-
| align="right" | 0
| align="center" | Соценныя брэйкі
| 0
|-
| align="right" | **2**
| align="center" | Брэйкі 50+
| 0
|}

## Брэйкі, вышэйшыя за 50 ачкоў 
У 22 матчах Гранд-фіналу PTC гульцы аформілі 14 соценных брэйкаў. Колькасць брэйкаў, вышэйшых за 50 ачкоў, дасягнула 79 серый, што ў сярэднім азначае каля 3.6 паўсоценных серый у матчы.

Лідарам па колькасці соценных серый стаў чвэрцьфіналіст Рыкі Уолдэн з трыма сэнчуры-брэйкамі. Па колькасці серый «50+» лідарам стаў пераможца турніру Стывен Лі, які зрабіў 14 паўсоценных серый, дзве з якіх перавысілі 100 ачкоў. Рыкі Уолдэн у матчы 1/12 фіналу супраць Мэцью Стывенса і Ніл Робертсан у чвэрцьфінальным матчы супраць Джо Пэры выканалі брэйкі ў 131 ачко, якія сталі найвышэйшымі на спаборніцтве.

Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя і паўсоценныя брэйкі кожнага гульца.

## Статыстыка турніру 
### Статыстыка гульцоў 
### Статыстыка паводле краін 
### Агульная статыстыка 
## Спасылкі 
* Гранд-фінал PTC 2012 на Snooker.org 
* Статыстыка гранд-фіналу PTC 2012 на CueTracker.net 
* Фатаздымкі MoniqueLimbos з першага дня гранд-фіналу PTC 2012 на Facebook
* Фатаздымкі MoniqueLimbos з другога дня гранд-фіналу PTC 2012 на Facebook
* Фатаздымкі MoniqueLimbos з трэцяга дня гранд-фіналу PTC 2012 на Facebook
* Фатаздымкі MoniqueLimbos з чацвёртага дня гранд-фіналу PTC 2012 на Facebook
* Фатаздымкі MoniqueLimbos з пятага дня гранд-фіналу PTC 2012 на Facebook

Катэгорыя:Players Tour Championship 2011/2012 (снукер)
Катэгорыя:Players Championship (снукер)
Катэгорыя:2012 год у снукеры
Катэгорыя:Спорт у Ірландыі ў 2012 годзе
Катэгорыя:Снукерны сезон 2011/2012
Катэгорыя:Снукерныя турніры ў Ірландыі
Катэгорыя:Сакавік 2012 года